  Туспуктэм: Григорий Фомин Наталия Сильвестрова Россилы азьмуртэз быръёнъёсын куара сётон 2024-тӥ арын мыноз — 15-17 южтолэзе ортчозы. Сыӵе пумъянкыл кунысь Быръёнъёсъя валтӥсь ӧри 8-тӥ толсуре кутӥз, ивортӥз удысэтлэн пресс-службаез. « Куинь нунал ӵоже куара сётон асьме быръён сӧзнэтмылэн сямезлы пӧрме ни. Нырысьсэ со пандемия дыръя бырйисьёс понна кышкыттэмлык кылдытон понна радъяськиз, но, дыр ортчыса, со тросэзлы мукет луонлыкъёсыныз но кельшиз » Элла Панфилова, Россиысь Быръёнъёсъя валтӥсь ӧрилэн кивалтӥсез Мер мылкыдэз эскеронъя огъяросси центрлэн ивортэмезъя, 74 процентэз кунын улӥсьёс куинь нунал ӵоже куара сётонэз умоен лыдъязы. Азьвыл Россилы азьмуртэз быръёнъёс 2024-тӥ арын 17-тӥ южтолэзе ортчозы шуыса ивортӥзы вал. Тодэ вайытом, Россилы азьмуртэз азьвыл быръёнъёс 2018-тӥ арын 18-тӥ южтолэзе ортчизы. Удмуртиын 65 процентлэсь тросэзгес бырйисьёс куара сётонэ пыриськизы.  Тегъёс: быръёнъёс Быръёнъёсъяӧри Россилэназьмуртэз Россия  